Távozik a német nõikézisek kapitánya
Távozik posztjáról Ekke Hoffmann, a december 19-én zárult magyarországi nõikézilabda Európa-bajnokságon ötödik helyen végzõ német válogatott szövetségi kapitánya.
A 61 éves edzõ - aki immár harmadszor volt a nemzeti együttes szakmai munkájának irányítója - nem fogadta el a szövetség szerzõdés-hosszabbításról szóló ajánlatát. "Az Eb-n nyújtott teljesítménnyel elégedett vagyok. Amit vállaltam, elértem, visszavezettem a csapatot a világ élvonalához. Utódomnak az lesz a célja, hogy a játékosok kiharcolják a részvételt a 2008-as pekingi olimpiára" - mondta Hoffmann.

A csapat az 1997-es hazai rendezésû vb-n szerepelt ilyen jól rangos viadalon, akkor bronzérmes lett. A németek az Eb-n elért helyezésüknek köszönhetõen biztos indulók a 2006-os svédországi kontinenstornán, viszont a 2005 decemberében esedékes szentpétervári vb-re még selejtezõt kell játszaniuk a lengyelekkel.